O‘zbekiston Iqtisodiyot va Moliya vazirligining “Birja savdolarida shakarni sotish tartibi to‘g‘risidagi nizomni tasdiqlash haqida”gi qarorni o‘z kuchini yo‘qotgan deb topish to‘g‘risidagi qarori qabul qilindi. Hujjat bilan Iqtisodiyot va Moliya vazirligining 2008 yil 5 maydagi 49 va 34-son “Birja savdolarida shakarni sotish tartibi to‘grisidagi nizomni tasdiqlash haqida”gi qarori o‘z kuchini yo‘qotdi. Ma’lum qilinishicha, mazkur qaror O‘zbekiston Respublikasi Markaziy banki, Xususiylashtirilgan korxonalarga ko‘maklashish va raqobatni rivojlantirish davlat qo‘mitasi, “O‘zbekiston respublika tovar-xomashyo birjasi” AJ va “Xorazm shakar” AJ bilan kelishilgan. Mazkur qaror rasmiy e’lon qilingan kundan e’tiboran kuchga kiradi.